JohanHeinsen/ENO huggingface dataset:
Odense Adresse-Contoirs Efterretninger, 1811-05-03
I Gaar Eftermiddags hørtes nogle svære Skud Nord paa, og fra Reersøe er meldt, at en fjendtlig Flaade har været seet til Ankers under Samsøe i Aftes; men da Vinden, i 12 Dage bestandig har været Sydost, har man al Aarsag til at betvivle denne Efterretnings Rigtighed.
Odense Adresse-Contoirs Efterretninger, 1811-05-03
En til Batteriet Trekroner fra Holbek ankommen Skipper, har indberettet, at en fjendtlig Kucterbrig krydser ud forJsefjorden.
Odense Adresse-Contoirs Efterretninger, 1811-05-03
Endelig har nu, efter gjentagne mislykkede Forsøg, en indfødt Dansk Mand bereist et Element, hvis Beseiling man hidtil har maattet overlade til Udlændinge. Hr. Acrostatiker og Dannebrogsmand Colding opsteeg d. 23 f. M. Kl. 3. 33 Min. om Eftermiddagen med en Montgolfjere fra sin Broders Gaard anden Blegdam udenfor Kjøbenhavns Nørreport. Uagtet Maskinen var 59 Fod høi og 40 Fod i Gjennemsnit, steeg den dog saa høit, at den fra Byen kun syntes at være af 1 1/2 Fods Høide og 1 Fods Brede. Hr. Colding nedlod sig Kl. 4. 5 Min. paa Brøns høi Bakke 1 Miil fra Kbhvn., hvor han lykkelig landede, paa det nær, at Maskinen formedelst nogle Vindstød tog Skade ved Stødet mod Jorden, og Hr. Colding selv fik en liden Kontusion i Ansigtet. Luftseilerens Loge var anbragt paa Siden af Ballonens nederste Aabning, og paa den modsatte Side var en Ballast af 180 Pd., saa den hele Last, som i denne betydelige Høide gjennemvandrede Luften, udgjorde i alt henved 1200 Pund. - Man kan nu formodentlig vente, at Hr. Colding med det første vil anstille en offentlig Luftreise.
Odense Adresse-Contoirs Efterretninger, 1811-05-03
Den 29 April solgtes paa Børsen i Kbhvn, en Deel udestaaende usikkre Gjeldsfordringer i afg. Salomon Glükstads Boe, hvilke i alt beløb sig til 50,000 Rd. for - 121 Rd.
Odense Adresse-Contoirs Efterretninger, 1811-05-03
Det Kongelige Selskab for Norges Vel har atter forAaret 1811 udsat et betydeligt Antal Præmier, og deriblant endeel paa 100 til 1000 Rd. for Afhandlinger og Beskrivelser over opgivne Materier.
Odense Adresse-Contoirs Efterretninger, 1811-05-03
Hr. Justitsraad og Ridder Bürens har udgivet et interessant Skrivt under Titel: Noticer for Musik liebhavere (Musikyndere), hvoraf Jntægten tilfalder Fattigvæsenet.
Odense Adresse-Contoirs Efterretninger, 1811-05-03
De Kjøbenhavnske Lærde Efterretninger, som i hele 61 Aar udkom fra det Berlingske Trykkerie, ere nu ophørte med Aaret 1810 formedelst det Tab, som Trykningsmaterialiernes tredobbelte Dyrhed i den senere Tid har voldet Forlæggerne; den af sammes hidtil værende Redakteur, Hr. Prof. P. C. Müller, anmeldte dansk Litteraturtidende, som skal udkomme paa Hr. A. Seidelins Forlag, bliver derfor at ansee som en Fortsættelse af hiin vor Litteraturs eneste kritiske Journal. Den 19 f. M. forelæste Hr. Etatsraad og Professor Bugge i det danske Videnskabernes Selskab tvende Afhandlinger: 1, Observationer paa Planterne Ceres, Vesta, Jupiter, Saturn og Uran foretagne i Aarene 1809 og 1810. 2, Betragtninger over den fordeelagtigste Dannelse og Form af Krudkammeret i Morterer.
Odense Adresse-Contoirs Efterretninger, 1811-05-03
Onsdagen den 24 April gav den meltheimske Familie, understøttet af Hr. Patrik Peale, sin theatralske Forestilling og Koncert, med særdeles Tilløb og meget og fortjent bifald.
Odense Adresse-Contoirs Efterretninger, 1811-05-03
J Lolland er saa stor Mangel paa Prokuratorer, at Stiftamtmanden flere Gange forgiæves har anmeldt en god Leilighed i Stiftet for en duelig og virksom Mand ved Sagers Førelse. Sørgeligt er det at finde nye Bekræftelse paa den overhaandtagende Ringeagt, som vises den offentlige Gudstjeneste. Saaledes klages fra Maribo over, at der under Børnenes Overhørelse sidste Konfirmations=Søndag blev, som sædvanlig spadseret ud og ind, frem og tilbage i Kirken, ret som paa en Børs eller et Hestemarked. - Her i Odense gik det ikke bedre, og fra flere Kjøbstæder lyde samme Klager. Man maatte derfor, hvis denne Uskik ei kan hæves, heller ønske den hele Overhørelse, der desuden under slig Allarm, sjelden kan høres af Menigheden, foretaget i en Forsamling af nogle af Menighedens Ældste, saa undgikkedes dog den Forargelse for Ungdommen paa en Dag, der mindst burde være Letsindigheden indviet. -
Odense Adresse-Contoirs Efterretninger, 1811-05-03
Det fortjener endnu ved denne Leilighed at anføres, hvad Sandsigerens Udgiver (K. L. Rahbek) saa passende bemærker til et i dette Blad af hans Ven ProvsF. Schmidt i Eger nylig anbefalet Slags Folkefester for hver Provinds eller Distrikt. Den Alt fordærvende Pest, Letsind, dræber hver Sandheds og Alvors Følelse, og Flanelysten jager kun efter det Sandselige, det blot Sandselige. Til Klinklang og Saltomortale og smagløse Gøglerier kan vor Tids Mennesker til vende tilbage; men hvor Fornuft og sand Følelse hersker, os der er det alt meget, om Mange skulde sees der eengang. -J April d. A. have i Alt fremstillet sig til begge den Filosofiske Exammens Prøver 96, til latinsk juridisk Embedsexamen 4 og til dansk juridisk dito 17 Kandidater. Skipper Hendr. Anderschow, som fører en Galease for Hr. Kjøbmand J. Nielsen her fra Odense, har nylig aflagt et hæderligt Beviis paa, hvormeget Resolution og Uforsagthed ofte formaaer i den øiensynligste Fare. Paa sin Reise til Norge blev han af en Eng. Kutter jaget ind i et Svensk Sund, og maatte med endnu 6 Skibe, hvoraf de 5 fra Flensborg, søge Tilflugt 3 Miil op i Landet; Uagtet de her troede sig i Tryghed, da de laae i en liden Bugt, hvor Fienden aldrig havde været, bleve de ganske uventet overrumplede den 20 April om Morgenen Kl. 8. af 2 Engelske Skalupper, med 24 Md. Besætning. Anderschow lod strax kappe Anker og sætte Skibet paa Grund, medens han med Mandskabet gik i Baaden, og uagtet Kuglerne fra den ene Skaluppe fløi over deres Hoveder blev Ingen beskadiget. Skibet blev nu besat af 7 Engelskmænd, som strax fik det flot og varpede det ud af Sundet med 4 af de Flensborgske. Ved Udseilingen kom Anderschows Fartøi imidlertid atter paa Grund, og saasnart Skipperen bemærkede det, fik han 14 Md. overtalt til at gaae ud med 2 Baade, i Haab om at entre Galeasen. Men da det ikke vilde lykkes formedelst Fjendens Jld, resolverede han med sit Mandskab at gaae i Land paa en Klippe, som laae tæt ved Skibet. Anderschow havde kuns eet Gevær, men ingen Kugler. Han maatte i det Sted behielpe sig med smaae Stene, og begyndte saaledes strax at fyre. Uagtet Fjenden levende besvarede ham, fra han nok i 7 Skud, og forlod derpaa Skibet, som strax igjen blev besat og ført i Sikkerhed af dets raske Fører. I Kbhvns. N. Skilderie læses en ikke uvigtig Afhandling af Sognepræsten Hr. Galskjøt under Overskrivt Er Mandkjønnet i Sjælland og flere Steder pligtigt at bestille Noget i de lange Vinter=Aftener, Og hvorledes kan Sligt best indføres: Det første Spørgsmaal besvares med Ja, og i Henseende til det sidste, ønskes at samme ved Lov maatte befales.
Odense Adresse-Contoirs Efterretninger, 1811-05-03
Bager Poulsens Kone i Slagelse har uagtet hun har en stor Huusholdning at besørge, og 7 Børn, i de sidste 3 Aar aarligen forfærdiget omtrent 500 Alen Lærred og Dreiel, 100 til 120 Al. Klæde og 1000 til 1050 Alen Værkgarn, Forklædetøi, Lommetørklæder, Bomuldstøi og Dynevaar.
Odense Adresse-Contoirs Efterretninger, 1811-05-03
Specieskours i Kbhvn. den 30 April 807 Procent, som udgjør for 1 Rd. Spec. 8 Rd. 7 s. d. K. Bankosedler. Hamborg den 26 April 790 k. S. Ved Tallotteriets 865 Trækning i Altona udkom: No. 10. 44. 45. 68, 78.
Odense Adresse-Contoirs Efterretninger, 1811-05-03
Avertissements. Den 16 d. døde vores gode Fader Kjøbmand Christen Nielsen Bøye her af Byen. Hans Debitorer og Creditorer, om disse skulle være, blive herved med 12 Ugers Varsel indkaldte, de første for at afgjøre deres Mellemværende, de sidste for at legitimere og modtage deres Fordringer hos Undertegnede. Inden samme Tids Forløb udleverer jeg ogsaa det Pantegods, som defindes efter ham, imod Udbetaling af det derpaa annammede. Efter bemeldte Tids Forløb modtages ingen Fordringer paa egne og Medarvingers Vegne. Rudkjøbing den 28 April 1811. C. S. Bøye.
Odense Adresse-Contoirs Efterretninger, 1811-05-03
Loverdagen den 11 asai førstkommende om Formiddagen Kl. 10 bliver i Prokurator C. H. Hansens Boepæl i Nørregade foretaget offentlig Auction over omtrent 2de Skippund Uld, som bemeldte Prokurator Hansen har i Kommission at bortsælge; hvilket herved til Lysthavendes Efterretning bekjendtgjøres. Odense den 1 Mai 1811. Bendz.
Odense Adresse-Contoirs Efterretninger, 1811-05-03
Formedelst alle Tings tiltagende Dyrhed, seer jeg mig nødsaget, fra 1 Maj indtil videre at forhøie Priserne ved min Fabriqve paa Store Hesbjerg saaledes: Glasserede Kakkelovne: Store riflede a 40 Rd. Stykket. Store fiirkantede a 36 Rd. Stkt. Store runde a 36 Rd. Stkt. Mindre fiirkantede a 32 Rd. Stkt. Mindre runde a 32 Rd. Stkt. Uglasserede Kakkelovne: Store riflede a 30 Rd. Stkt.
Odense Adresse-Contoirs Efterretninger, 1811-05-03
Store fiirkantede a 28 Rd. Stkt. Store runde a 28 Rd. Stkt. Mindre fiirkantede a 24 Rd. Stkt. Mindre runde a 24 Rd. Stkt. Opsætningen, samt Spield og Laager, betales aparte. Muursteen: Gulvesteen pr. 100 - 2 Rd. 3 Mk. Muursteen pr. 100 - 2 Rd. 2 Mk.
Odense Adresse-Contoirs Efterretninger, 1811-05-03
Bedste Bleegsteen pr. 100 - 2 Rd. Ringere dito pr. 100 - 1 Rd. 4 Mk. Frangdegaard den 1 Mai 1811. Heinen.
Odense Adresse-Contoirs Efterretninger, 1811-05-03
Den 4 Mai bliver fra Aalykkegaards Kalkværk atter en Brænding Faxøe Steenkalk, som sædvanlig udsælges i Tønder og Skjeppeviis, at faae paa Vestergade No. 231 ligeover for Hospitals-Apotheket. Tillige kan hver Dag faaes den best lædskede Steenkalk for 8 Mk. Skjeppen.
Odense Adresse-Contoirs Efterretninger, 1811-05-03
Hos Undertegnede faaes extra fiin Bomuld S. B. til billig Priis. Bagense d. 2 Mai 1811. S. Borring, junior.
Odense Adresse-Contoirs Efterretninger, 1811-05-03
Dansk Hof= og Stats-Calender for 1811 er som sædvanlig at faae hos Bogbinder. Odense den 2 Mai 1811. F. Milo.
Odense Adresse-Contoirs Efterretninger, 1811-05-03
Got Saallelæder er at faae tilkjøbs paa Vestergade No. 278 hos Sadelmager Klug.
Odense Adresse-Contoirs Efterretninger, 1811-05-03
Til en komplet besparende Skorsteensindretning med Jernplade, Ovn og videre Tilbehør anvises en Kiøber fra AdresseComtoiret.
Odense Adresse-Contoirs Efterretninger, 1811-05-03
Hvor en aldeles nye Brødmaskine, beqvem at bruge en stor Huusholdning til at skjære Brød med, kan faaes tilkjøbs, erfares paa Adresse-Comtoiret. Et Tørvemaal af 12 Skpr. Lands Størrelse er strax at faae tilkjøbs. Anviisning derom gives mundtlig fra AdresseKomtoiret.
Odense Adresse-Contoirs Efterretninger, 1811-05-03
Hos Hr. Forpagter Albrechtsen paa Hindemae er at bekomme endeel god Langhalm for billig Priis. Antoni Commit i fra Jtalien forfærdiger Statue=Arbeide, Gibs=Marmor og Kalkmarmor tillige Figurer af Sibs. Tillige bronseres og repareres de tilskabekomne Gibs Stykker. Han logerer hos Hr. Muurmester Bardram i Nørregade.
Odense Adresse-Contoirs Efterretninger, 1811-05-03
At jeg efter egen Ansøgning er entlediget fra Lumbye Degnekald og nu boer i Gaarden No. 172 paa Sortebrødre Kirkegaard, bliver herved tilkjendegivet for De, der behagentligst vilde beære mig deres Besøg og anfortroe mig deres Kommissloner, dem jeg paa det nøiagtigste skal udføre. Odense den 2 Maj 1811. J. C. Pingel, Landmaaler.
Odense Adresse-Contoirs Efterretninger, 1811-05-03
Da jeg har nedsat mig som Skrædermester her i Byen, anbefaler jeg migtil Enhver, som vil beære mig med deres Arbeide. Formaalet for min Bestræbelse skal stedse være at erhverve mig deres Yndest og bifald; mit Logis er i Vestergade No. 23. hos Bøssemager Lind. Odense den 2 Mai 1811. N. Petersen.
Odense Adresse-Contoirs Efterretninger, 1811-05-03
Hvor 1 a 2 duelige Pottemagersvende paa gode Vilkaar strax kan vorde antaget, samt en Kjøber til gammelt Blye, saavel i store som mindre Partier, derom giver Adresse-Comtoiret i Odense Underretning.
Odense Adresse-Contoirs Efterretninger, 1811-05-03
For en Tiener, som kan forevise paalidelige Skudsmaal om hans gode Opførsel, er en Tieneste strax ledig, som anvises fra Adresse-Comtoiret. Følgende Karakterer bleve tilkjendte de paa det Fyenske Skolelærer-Seminaar den 29 og 30 April 1811 examinerede Seminarister: 1. Lang, 3die Karakteer brugbar. 2. Jørgensen dito dito. 3. Møllmann, 2den Karakteer god. 4. Jsaachsen, 1ste dito meget god, med Udmærkelse. 5. Gregers Bech 1ste Karakteer meget god. 6. Vestergaard 3die - brugbar. Aalstrup 3die - dito. Seismann 2den - god. a. Bornholt 3die brugbar. Mandagen den 6 Maj førstk. om Eftermiddagen Kl. 2 lader Handskemager Ole Holms Enke, formedelst Forandring, af Boepæl, 4de og sidste Gang stille til offentlig Auction sit i Lande, og tilhørende Huus, som er beliggende ved Møllebroe Port under No. 724, og bestaaer af 12 Fag Stuehuus til Gaden, 2 Etager Muur og Bindingsværk, indrettet til Beboelse med fornødne Beqvemmeligheder, saaog Port-Jndkjørsel; i Gaarden et Baghuus, indrettet til Handskemager=Professionen samt et Skuur til Brænde. Denne Gaard er for dens Beliggenhed ved den store Aae meget beqvem for en Handskemager eller Skoemager; hvilket herved bekjendtgjøres. Odense d. 3 Mai 1811. Bendz.
Odense Adresse-Contoirs Efterretninger, 1811-05-03
Efter Magistratens Forlangende blivet foretaget ofentlig Auction Mandagen den 6 Mai førstkommende om Eftermiddagen Kl. 3 paa Assistents=Kirkegaarden uden for Vesterport over 20 af de private Begravelses=Steder, hvortil Konditionerne kan faaes til Eftersyn hos Hr. Kancellieraad Lindved; hvilket herved bekjendtgjøres. Odense den 28 April 1811. Bendz.
Odense Adresse-Contoirs Efterretninger, 1811-05-03
Onsdagen den 8 Mai førstkommende om Eftermiddagen Kl. 3. (eller naar Auctionen over det priisdømte Salt er forbi) lader Hr. Fuldmægtig Nyholm hos Hr. Kjøbmand R. Møller ved offentlig Auction paa Raadstuen her i Byen bortsælge, om antageligt Bud skeer, omtrent 5200 Pd. bruunt Puddersukker, 3570 Pd. hvidt dito, 2300 Pd. stødt Melis eller Lumpen, 670 Pd. Raffinade i Topper, 480 Pd. Melis i dito, og 300 Pd. Kaffebønner; hvorved bemærkes til Lysthavendes Efterretning at der ikkuns betales 4 sk. pr. Rd. i Auctions=Salario foruden Auctions=Prisen, at der bliver solgt fra 25 til 2000 Pd. ved hvert Hammerslag, og at Prøverne af Varene forinden kan faaes til Eftersyn hos bemeldte Hr. Nyholm. Nyborg den 28 April 1811. Heilmann, const. Byefoged.
Odense Adresse-Contoirs Efterretninger, 1811-05-03
Under 5 d. M. er Sr. Hans Rasmussen Høi paa Gjel skou under Grevskabet Muckadel uden Livsarvinger ved Døden afgaaet; Boen, som strax er taget under lovlig SkifteBehandling ved Registerings og Forseglings Forretning, aabnes 30te Dagen, den 4 Maj førstkommende Kl. 9 Formiddag. Ved denne Forretning blev anmeldt at den Afdødes Arvinger skulde være: 1, en Heelbroder Jens Rasmussen Høy i Kbhvn., som er død og efterladt sig 4 Børn, a, en Søn Frederik, b. en dito Peder, c., en dito Hans, d, en dito Rasmus, som alle skal opholde sig i Kbhvn.; 2, en Heelføster navnlig Karen, gift med Selveier Jens Lundsgaard i Trunderup, 3, en Halvbroder Jeppe Høi forhen boende i Høis Lundes Sogn, men død og efterladt sig, a, en Datter Maren 7 Aar, b. en Søn Rasmus 3 1/2 Aar; 4, en Halvsøster Anne Rasmusdatter gift med Hr. Forpagter Petersen, paa Gielskou; disse Arvinger og om imod Formodning flere skulde være, indkaldes altsaa herved de Myndige personlig og de Umyndige ved Værger at tage Møde under dette Skifte, der som meldt foretages 30te Dagen den 4 Mai samt 6 og 12 Ugersdagen; ligeledes indkaldes med samme Varsel denne Stervboes Kredi= og Debitorer til fornævnte Tider at møde, de første for at bevise hvad de lovmæssig maatte have tilgode, og de sidste til Boen at betale hvad de maatte være skyldig. Arreskou d. 5 April 1811. Paa den høie Skifteforvalters Vegne N. Brechling.
Odense Adresse-Contoirs Efterretninger, 1811-05-03
At Told- og Konsumtions-Contoiret i Odense for NB. flyttedes sidstafvigte 1 Mai til Gaarden Nr. 678. i Nedergade, det kundgjøres herved til alle Vedkommendes Underretning.
Odense Adresse-Contoirs Efterretninger, 1811-05-03
Søndagen den 5 Maj Eftermiddag Kl. 2 bliver skudt til Skiven ved Eybye Mølle paa en 5 Ugers Fedekalv, hvortil enhver Lysthavende til bemeldte Tid og Sted inviteres.
Odense Adresse-Contoirs Efterretninger, 1811-05-06
Krigs-Efterretninger. (Af Hamb. Korrespd. og Altona Merkur.)
Odense Adresse-Contoirs Efterretninger, 1811-05-06
Fra Spanien haves endnu blotte Opkog af ældre Beretninger, samt den Nyhed, at en frygtelig Storm mellem d. 27 og 29 Marts har tilføiet Krigskibene stor Skade, og ganske ødelagt 150 tilladte Engelske Transportskibe i Bugten ved Cadix.
Odense Adresse-Contoirs Efterretninger, 1811-05-06
Tyrkerne agte især at forstærke Armee-Korpset ved Sophia, for at sikre Viddin og Hovedarmeens venstre Flanke. Man smigrer sig i Konstantinopel meddet Haab, at Rygtet, som har ladet Vehabiterne erobre Jemen, maatte befindes ugrundet.
Odense Adresse-Contoirs Efterretninger, 1811-05-06
En Jndvaaner i Ostende, der i private Anliggender har været i London, beretter, at Nordamerikas seneste Forhold har opvakt det meest rasende Had hos Engellænderne, og at disse have i Sinde, at forbyde alle Amerikanske Vares Jndførsel til Engelland paa Amerikanske Skibe.
Odense Adresse-Contoirs Efterretninger, 1811-05-06
Frankerig.
Odense Adresse-Contoirs Efterretninger, 1811-05-06
(Af ovennævnte Blade. Rigets 40 gode Stæder have ved Deputationer af de meest udmærkede Jndvaanere lykønsket Deres Majestæter til Kongen af Roms Fødsel. Den 25 April havde Præsident v. Kaas fra Danmark, Fyrst Poniatowsk; fra Sachsen og Baron v. Ferette fra Frankfurt Audienz, for i samme Anledning at komplimentere Hs. Majestæt fra deres respektive Hoffer. De store Fester i Jun ville medtage næsten hele Maaneden. Den 2den holdes Daab og Te Deum; den 9de Fest i Tuillerierne; den 16de Fest i St. Cloud &c.
Odense Adresse-Contoirs Efterretninger, 1811-05-06
Det i Altona Merkur optagne Rygte om den Engelsk Flaades Ankomst til Vingøe under Svensk Flag modsiges nu i Hamb. Korrespd., hvor det desangaaende hedder, Dette Blad har overilet sig med hiin Efterretning. Sandsynlig vil den Engelske Flaade ogsaa i Aar lade sig see, men alle Forholdsregler ere tagne, at den skal forfeile sit Øiemed at begunstige Kontrebande=Handelen. Alle Privatpersoner, som maatte overlade sig til Spekulationer af denne Art, ville ganske vist sætte deres Formue og Rolighed i Fare, saavel som de der maatte give Fiendens Agentere Gehør, og troe de Urimeligheder, som disse Ulykkelige udbrede.
Odense Adresse-Contoirs Efterretninger, 1811-05-06
I øvrigt melder Korrespondenten efter Breve fra Stralsund, at en Deel af Garnisonen i Stokholm skal afgaae til Skaane, samt at Generalerne Adlercreuz og Essen skulle overtage Kommanden hiin ved Carlskrone, denne ved Gothenborg, hvor der formeres to talrige Armeekorpser. Disse Foranstaltninger troes foretagne som Følge af en paalidelig Efterretning om den Engelske Regjerings forehavende Plan, at lade Tropper lande paa den Svenske Kyst, for at bemægtige sig en Havn og en Vaabenplads i dette Kongerige, mueligt har den og Projekter angaaende den Svenske Flaade; men overalt forsikrer man, at de Forholdsregler, som tages i Sverrig, ere af den Art at de sikre Riget imod ethvert Angreeb. De 2 første Batailloner af det Jllyriske lette Jnfanterie-Regiment, 1700 Mand stærke, ere den 5 f. M. marscherede fra Görz til Palmanuova; de 2 andre skulle snart følge efter.
Odense Adresse-Contoirs Efterretninger, 1811-05-06
Præfekten i Sydersøens Departement indkalder under alvorlige Trudsler alle Boghandlere, Bogtrykkere, Skriftstøbere og kort Enhver, som maatte have Presser, Typi eller andre Bogtrykker=Redskaber i Bevaring, at angive deres Navne, Fornavne og Boepæl i Departementets Bureaux.
Odense Adresse-Contoirs Efterretninger, 1811-05-06
Blandede Efterretninger. (Af ovenanførte Blade og den Politiske Journal.)
Odense Adresse-Contoirs Efterretninger, 1811-05-06
Frankerig. Det nye Lotterie i Rom finder stort Bifald.
Odense Adresse-Contoirs Efterretninger, 1811-05-06
Den 24 f. M. arbeidede Keiseren med Ministrene i St. Cloud.
Odense Adresse-Contoirs Efterretninger, 1811-05-06
En Hr. D., Exlovgiver, har sat Napoleons Lovbog 17000 Vers, for at hjelpe paa Hukommelsen.
Odense Adresse-Contoirs Efterretninger, 1811-05-06
Om Hr. v. Archenholz, der igjen er kommen til Hamborg, har Korrespondenten Følgende. Denne Forfatter er, naar man skal dømme efter Jndholdet af et hans Brev til de første Embedsmænd, bleven bagtalt af sine Fjender, der beskyldte ham for Anglomanie. J dette Brev forekommer blant Andet følgende Phrase: J det jeg svor det Engelske Ministerium Had, har jeg bestandig lagt dets Rænker og Machinationer for Dagen, hvilke jeg formedelst et langt Ophold i Engelland, og, jeg vover at sige det, formedelst mine sjeldne Kundskaber til dette Land fuldkomment kjendte. Til et i Aaret 1386 projekteret Fransk Landgangs=Forsøg paa Engelland havde man bygt en svømmende Stad, der havde 3000 Skridt i Gjennemsnit, og skulde tjent Armeen til Vaabenplads, naar den var landet. Schweiz. Samme Dag og Stund, som Kongen af Rom fødtes, kom en fattig Væverkone i Kanton Waadt, ned med 3 endnu levende Børn, dem hun selv opammer Den 3 April afbrændte 29 Huse i Landsbyen Courtlary. Tydskland. Skomagersvendenes sidste Opløb i Vien var i sig selv aldeles ubetydeligt, og fortjente neppe at omtales, hvis ikke Rygtet, som gjerne skeer, ogsaa her havde forstørret denne Bagatel.
Odense Adresse-Contoirs Efterretninger, 1811-05-06
Den 23 f. M. steeg Hr. Robertson med Kone opi en Luftballon, og kom atter ned til Jorden nogle Mile fra Vien.
Odense Adresse-Contoirs Efterretninger, 1811-05-06
I Debrezin i Ungern har en nye Jldebrand den 8 April anrettet næsten ligesaa skrækkelig Ødelæggelse som den 2 Dage i Forveien. Plange Østerrigske Officerer gaae nu i Fransk Tjeneste, Man troer, at de Østerrigske Debitorer, der efter Finants=Patentet skulle betale det 5 dobbelte i Bankosedler, ville faae Moratorium indtil Februar 1812, da alle Sedler skulle være ude af Omløb.
Odense Adresse-Contoirs Efterretninger, 1811-05-06
J senere Tid ere mange Russer, som komme fra Frankerig, reiste tilbage over Vien. - Man tilskriver dette den høie Kours, der gjør Russernes Ophold i fremmede Lande alt for kostbart.
Odense Adresse-Contoirs Efterretninger, 1811-05-06
Den 28 April agtede Madame Reichard, og den 5 Maj Hr. Claudius at stige op i Lufthalloner fra Berlin. En Vestphalsk Chirurg, der har givet 5 Konskriberede falske Sygdoms=Attester, er dømt til 1 Aars Fængsel og en Mulkt af 1 Aars Jndkomster.
Odense Adresse-Contoirs Efterretninger, 1811-05-06
J Egnen af Regensburg har Professor Starl ladet grave efter Antiqvitæter, og fundet en Deel AskeKrukker og Urner, Lamper, Mynter, Redskaber &c.
Odense Adresse-Contoirs Efterretninger, 1811-05-06
Den Franske Gesandt i Dresden har den 18 f. M. høitideligholdt Kongen af Roms Fødsel paa det prægtigste.
Odense Adresse-Contoirs Efterretninger, 1811-05-06
Sverrig. Den 8 f. M. lod Kronprindsessen i samme Anledning i alle katholske Hofpersoners Nærværelse Privat=Kapellet synge Te Deum. Alle Franske samlede sig i Parken, og over Forsamlings=Stedet vajede det Fransk Keiserlige Flag.
Odense Adresse-Contoirs Efterretninger, 1811-05-06
Den Kongl Bibliothekar, Hr. C. Gjørwel har tilstrækkelig gjendrevet den i Politisk Journal indførte Beretning om Karl XIs. bekjendte natlige Syn, den han anseer for at være skreven i nyere Tider. Beviserne for at denne Beretning ikke er noget ægte historisk Dokument ere iblant andre, at Kong Karl Xl var beviislig i Leiren for Helsingborg, altsaa ikke i Stokholm, den Nat, da han skal have havt dette Syn, og at der under denne Konges hele Regjering ingen Rigsdrost eller Rigsraad var af de Navne, der angives i Beretningen.
Odense Adresse-Contoirs Efterretninger, 1811-05-06
Engelland. J 2den Deel af Krusensterns Reise om Verden, meldes, at Engellænderne have 44 Million tilgode i China for Fabrikvare, som de staae Fare ganske at tabe. Paa Maltha ere alle Magasiner fyldte, og Afsætningen ingen. Man ventede dertil 60 Skibe med Spanske Flygtninge. Hamborg den 30 April. Kours af dsk. Bks. 795. k. S. Avertissements.